आखिर राजस्व व्यय में इजाफा क्यों हुआ? अगर हम अलग-अलग घटक पर नजर डालें और संशोधित अनुमानों में उतार-चढ़ाव पर दृष्टि डालें तो राजस्व व्यय 1.07 लाख करोड़ रुपये ज्यादा है। अन्य हस्तांतरण में व्यय 60,000 करोड़ रुपये की राशि राज्यों को चुकाई गई जीएसटी क्षतिपूर्ति के बराबर है। इसने भी घाटा बढऩे में भूमिका निभाई है। यह कहा जा सकता है कि गत वर्ष राजकोषीय लक्ष्य हासिल करने की कमजोर प्रक्रिया में यह नजर भी आया। परंतु यह भी मानना होगा कि जीएसटी पर सहमति हासिल करने की प्रक्रिया विचलन भरी रही। बाकी लोगों की बात करें तो प्रतिष्ठानिक व्यय इसलिए ज्यादा रहा क्योंकि पेंशन व्यय बढ़ा और रक्षा राजस्व व्यय तथा ब्याज भुगतान में अप्रत्याशित वृद्धि हुई। ऐसे में गैर विकास राजस्व व्यय के चलते भी राजस्व घाटा बढ़ा।